מערכת להסעת המונים בנפת אשקלון

המערכת להסעת המונים בנפת אשקלון היא מערכת תחבורה עתירת נוסעים מתוכננת במרחב נפת אשקלון לשנת 2040. סמכות התכנון והביצוע הוטלה על חברת "נתיבי איילון" הממשלתית. התוכנית פותחה במקביל לתוכנית האב לדיור בנפה של משרד הבינוי והשיכון, והיא אושרה ב-2017.

נכון למאי 2025, המערכת כוללת 4 קווים ראשיים בסך הכל, הם הקו הכחול (אשדוד–יבנה–רחובות), הטורקיז (יבנה–רחובות), האדום (אשדוד–אשקלון) והכתום, המהווה חלופה של האדום. כמו כן, המערכת כללה במקור 3 קווי משנה שהוחלט להקפיאם, הם הקו הירקרק (רחובות–גדרה–גן יבנה–אשדוד), הסגול (אשקלון–קריית גת) והחום (קריית מלאכי–אשדוד). המערכת מתוכננת להתחבר לקו M1 של הרכבת התחתית בגוש דן במקטעו הדרומי ולקו הכחול במטרופולין תל אביב (רחובות–נס ציונה–ראשון לציון), ולמערכות תחבורה משלימות; נתיבי תחבורה ציבורית עירוניים ובין-עירוניים ורשת שבילי אופניים בין-עירונית ברחבי הנפה בשם "אופנידרום".

ב-2020 פורסמה הטיוטה הראשונה של התוכנית, בעריכת "גל תכנון וניהול מערכות אורבניות". לפי תוכנית האב לפיתוח רשת הדרכים הלאומית של ישראל לשנת 2050 שפורסמה במרץ 2021, הקווים האדום והכחול הם קווי רכבת קלה.

 רקע 
התוכנית נגזרה מהחלטת ממשלה מס' 2457 בעניין "התכנית האסטרטגית לדיור" ב-2017, שמטרתה הגדלת ההיצע התכנוני של יחידות הדיור בישראל לשנת היעד 2040. במסגרת זו, הוגדר יעד של תוספת כ-310,000 יחידות דיור במרחב נפת אשקלון והסביבה. מבחינת אוכלוסין, בשנת 2016 התגוררו במרחב כ-650,000 תושבים, והתחזית לשנת 2040 היא כ-1,160,000 תושבים.

מרחב התכנון משתרע על פני שטח של 1,400 קמ"ר. מספר מקומות העבודה צפוי לגדול מכ-186,000 במצב הקיים לכ-387,000 בשנת 2040.

לאור הצמיחה המשוערת למרחב, התוכנית מיועדת לפתח בו מערכת תחבורה להסעת המונים שתהווה בסיס למימוש שיעורי הפיתוח המוגברים המוצעים, שמירה על עצמאות מרחבית, קידום יעדי פיצול של משרד התחבורה לטובת תחבורה ציבורית (40% פיצול נסיעות לטובת תח"צ), קידום עירוניות, שיפור הנגישות המרחבית להון והזדמנויות, פיתוח מוטה תחבורה ציבורית (TOD), והגדלת תשומות קרקע.

בראיון ל"גלובס", ורד סולומון-ממן, האדריכלית הראשית במשרד השיכון, אמרה על התוכנית בינואר 2018: .

 תוואי הקווים 

 הקו הכחול 

 הוא קו ראשי במערכת, המיועד לחבר בין אשדוד לרחובות דרך יבנה.

הקו מתחיל באשדוד, בפארק קק"ל שבשדרות אלטלנה (בין רובע י"ג לקריית פרס) במזרח העיר, משם ממשיך מערבה בשדרות יצחק רבין ומצפין בשדרות הרצל עד הצומת עם שדרות ירושלים. המקטע שבין התחנה המרכזית (צומת שדרות הרצל–שדרות מנחם בגין) לצומת הרצל–ירושלים הוא משותף לקו הכחול והאדום, אך הקו פונה מזרחה בשדרות ירושלים ומצפין בשדרות בני ברית עד היציאה מהעיר אשדוד לכביש 41. משדרות בני ברית, הקו ממשיך צפונה לרחוב המדע שבפארק עוגנים וממשיך מזרחה למחלף אשדוד ולתחנת הרכבת בני דרום. משם, הקו ממשיך צפונה לכיוון יבנה ורחובות בתוואי המקביל לכבישים 42 ו-410 ולמסילת רחובות–פלשת, במהלכו הוא פוגש בתחנת הרכבת יבנה – מזרח. בדרך הים ברחובות, הקו פונה לדרך גד (סמוך לתחנת הרכבת רחובות – גבירול המתוכננת) ולרחוב מדרכי בשיסט, אל תחנת הרכבת רחובות – המשמשת נקודת קישור לקו הרכבת התחתית M1.

אורכו של הקו כ-30 ק"מ בסך הכל.

 הקו האדום 

 הוא קו ראשי במערכת, המיועד לחבר בין אשדוד לאשקלון. לקו ישנה חלופה מקוצרת: .

הקו מתחיל באשדוד, ברחוב הבושם שבקריית איתנים. משם הוא ממשיך מערבה ודרומה ברחוב הבושם ובשדרות הרצל. בצומת התחנה המרכזית, הקו פונה מזרחה בשדרות מנחם בגין, ודרומה ברחוב חיים הרצוג ובדרך הרכבת אל קריית פרס ותחנת הרכבת אשדוד – עד הלום. וממשיך בתוואי מקביל לכביש 4 ולמסילת לוד–אשקלון דרומה אל אשקלון. הקו נכנס לאשקלון דרך שדרות יצחק שמיר, משם הוא פונה דרומה ועוטף את באר גנים ממזרח. בשכונת נווה דקלים מתפצל הקו האדום לשני קווים, המסתיימים בנקודה משותפת בשדרות חיים בר-לב, באזור התעשייה הדרומי של אשקלון.

 הקו האדום פונה דרומה אל תחנת הרכבת אשקלון, וממשיך משם דרך שדרות התעשייה אל שדרות בן-גוריון (שם הוא עובר בתחנה המרכזית של אשקלון וב"מרכז רפואי ברזילי"). הקו ממשיך דרומה בשדרות ההסתדרות, שדרות שפירא ורחוב אליעזר בן-יהודה.
 הקו הכתום ממשיך מערבה בשדרות מנחם בגין, מדרים בשדרות יצחק רבין ופוגש את הקו הראשי בצומת עמק יזרעאל–אליעזר בן-יהודה–שפירא.

בצומת צומת עמק יזרעאל–אליעזר בן-יהודה–שפירא, שני הקווים מתאחדים וממשיכים דרומה אל נקודתם הדרומית ביותר, באזור התעשייה הדרומי של אשקלון. כמו כן, בעוד שהקו הראשי נמתח מדרום אשקלון עד צפון אשדוד, הקו החלופי מתחיל בצידה המערבי של התחנה המרכזית של אשדוד (בצומת הגדוד העברי–צה"ל) ואינו עובר בשדרות הרצל.
ימין|ממוזער|250x250 פיקסלים|התחנה המרכזית החדשה של אשקלון בבנייה, במבט משדרות בן-גוריון, יוני 2025
במסגרת התוכנית, התחנה המרכזית של אשקלון, הממוקמת בצומת שדרות בן-גוריון–קיבוץ גלויות לאורך הקו, תועתק לצד המזרחי של הצומת, כאשר חזיתהּ תפנה לשדרות בן-גוריון. ב-2023 החלו העבודות להקמת התחנה החדשה.

אורכו של הקו הראשי 35 ק"מ, ושל החלופה, 29 ק"מ.

 הקו הטורקיז 
 הוא קו ראשי במערכת, המיועד לחבר בין יבנה לרחובות. בשונה משאר הקווים הראשיים במערכת נפת אשקלון, הקו הטורקיז מתפרס כולו בשטח נפת רחובות.

הקו חופף לקו הכחול בתוואי שבין תחנת הרכבת יבנה – מזרח לצומת דרך הים ודרך גד עם קו יבנה–רחובות. הקו הטורקיז מחבר את תחנות הרכבת של יבנה (מזרח ומערב) עם תחנת רחובות. בשונה מהקו הכחול, הוא ממשיך בדרך הים ודרך אצ"ל בדרך לתחנת רחובות.

אורכו של הקו כ-14 ק"מ בסך הכל.

 מערכות תחבורה משלימות 
 צירי העדפה עירוניים ובין-עירוניים 
במסגרת התוכנית, מתוכננים נתיבי תחבורה ציבורית משלימים להזנת המערכת. למשל, באשקלון מוצעים כ-49 ק"מ של צירי העדפה חדשים, והיא עצמה מתוכננת להתחבר לעיר שדרות באמצעות נת"צ.
 אופנידרום 
התוכנית כוללת פיתוח רשת שבילי אופניים בין-עירונית לצורכי יוממות, בשם אופנידרום. הרשת כוללת שבילים מוצעים וכן שבילים מתוכניות קיימות, יחד עם "תוכנית אב לשבילי אופניים ליוממים כחלק מרשת הדרכים הבין-עירונית" של נתיבי ישראל מ-2010.
 שבילים ברשת "אופנידרום"שבילצבע סימוןאורך (ק"מ)מקומותמפגש עם קווי הסעת המוניםרחובות–גדרה–אשדוד23בילו סנטר, מרכז העיר גדרה, מחלף גדרה, אזור התעשייה של הגדרה, תחנת הרכבת גדרה (בתכנון), בני עי"ש, גן יבנה, מרכז העיר אשדודהקו האדום – בשדרות משה סנה / שדרות בן-גוריוןקריית מלאכי–אשדוד26תחנת הרכבת קריית מלאכי – יואב, פארק תעשיות ראם, המכללה האקדמית אחוה, אזור התעשייה של קריית מלאכי / מועצה אזורית באר טוביה, אזור תעשייה עד הלום, מרכז העיר אשדודהקו האדום והכחול – בתחנת הרכבת אשדוד – עד הלום

 קישורים חיצוניים 

 מסמכים רשמיים 






 עיתונות 



 ביאורים 

 הערות שוליים 

נפת אשקלון
קטגוריה:ישראל: מיזמי תחבורה עתידיים
קטגוריה:ישראל: מערכות להסעת המונים